# BILAG 4: Handleplan

|  |  |
| --- | --- |
| Fag | K2 |
| Dato | 8/3 2018 |
| (Modul)tovholder | xxx |
| Svarprocent | 35% |

|  |
| --- |
| Hvilke positive elementer var der i evalueringen? |
| Alle præsentationer var denne gang i E-learn til tiden. Et indsatsområde der er lykkedes.  Kun positive kommentarer til de to nye TBL-moduler. Specielt hvad angår feedback. |
| Hvilke negative elementer var der i evalueringen |
| Aflysninger er forståeligt generende (i alt 4 timer).  For lidt feedback, fraset TBL-sessioner.  Flere nævner at flere undervisere beklager at de er ”beskåret ” i tid.  Læsehenvisninger i Studyguide har været for sparsomme. |
| Hvilke forslag til forbedringer fremgik af evalueringen? |
| Flere savner holdundervisningen.  Ønske om mere feedback |

|  |  |  |  |
| --- | --- | --- | --- |
| Bemærkning til evalueringsresultaterne | | |  |
| Fra modulansvarlig | Fra studieleder | Fra studiekoordinator | Fra modulsekretær |
|  |  |  |  |

|  |
| --- |
| **Hvad er din handleplan som følge af evalueringen?** |
| Fortsat tilstræbe at alt materiale er tilgængeligt tidsnok på E-learn.  Nedenstående mail har været rundsendt til alle medundervisere uden der er kommet negative tilbagemeldinger fra med-underviserne, kun positive.  Gælder også del-tovholdere.  Helt uacceptabelt at undervisere beklager sig til de studerende over dårlige rammer, er påtalt.  Vedr. feedback vil der blive skrevet i fællesmail til alle undervisere at de skal prioritere dette, fx via Kahoot. Medunderviserne er bedt overveje om Deres emne er egnet til TBL, de er velkomne til at overvære de kørende TBL’s.  Der har været 4 aflysninger (en i bevægeapparats radiologi som var en dublet time med K1), det er lykkedes at finde erstatningstimer for de tre andre aflysninger. Det vil blive tilstræbt at man evt sender en ”vikar” (=erfaren kollega) ved tilfælde af aflysning.  Hermed vedhæftet studenternes evaluering af det nye K2.  Personligt lægger jeg størst vægt på de percentuelle scores men er selvfølgelig lydhør over de skriftlige kommentarer. Mener de percentuelle scores er acceptable.  Specielt er jeg glad for at der ikke har været klager over for sent oplagte slides på E-learn det har også været et indsatsområde fra vores modulsekretærs side, så tak Lene og til jer alle.  Jeg havde forventet kommentarer på det store antal undervisere men der har ikke været kommentarer desangående.  Derimod synes flere at springet fra ortopædi til hæmatologi er stort, måske forståeligt. Vi skal være opmærksomme på den røde tråd.  Flere har klaget over mere specifikke læsehenvisninger, de er løbende blevet implementeret i Studyguide under foløbet af vores modulsekretær, så det bør være optimeret.  Flere har bemærket at undervisere (i flertal) har beklaget sig over timereduktionen i det nye modul. Det på trods at at intentionen fra KI’s side ikke er en besparelse men indførelse af mere evidensbaserede undervisningsteknikker (herunder TBL). Her vil jeg gerne opfordre til loyalitet overfor ”det nye modul”.  TBL (afholdt indenfor Reumatologi og Ortopædi), har været en succes (også for underviserne) og efterlyses også indenfor andre emner.  Min personlig erfaring med TBL-formen, nu jeg har prøvet den, er god. Hvis der er andre områder der har mod på at etablere TBL så må de gerne være med til den kommende Reumatologiske TBL, alle er velkomme.  Feedback er god i TBL-sammenhæng og nævnes af flere samt at det er stort set fraværende i den øvrige undervisningsform. Nok værd at bemærke for de enkelte undervisere (- dvs os alle sammen!).  Enkelte savner holdundervisningen.  Slutteligt nævner flere at for sent udmeldte aflysninger er uacceptable. Det går jo mange studenter-timer med 100 personer i et auditorium der aflyses.  Konkret har der været 4 aflysninger. En idet den pågældende forelæsning allerede var afholdt på K1 og tre på grund af andre årsager, der blev fundet erstatningstimer for de to. Vi tilstræber helt at undgå aflysninger.  Eksamen blev afviklet uden problemer.    Samlet set vil jeg gerne sige tak til alle for stor tålmodighed i processen med at definere et nyt modul.    I næste uge kontakter jeg del-tovholderne mhp at få deres overvejelser med før jeg sender ovenstående til Studienævnet som kommentar og plan for det nye semester. Kommentarer er selvfølgelig velkomne. |